jkorsvik/nowiki_second_scrape_merged huggingface dataset:
OK a.m.b.a.

OK a.m.b.a. er et dansk andelslag eiet av ca. 17 000 kunder og forhandlere. OK har hovedkontor i Aarhus og dekker hele Danmark med 671 bensinstasjoner.


== Historie ==
OK ble stiftet den 1. januar 1978 og er en fusjon av syv danske selskaper, nemlig Dansk Andels Kulforretning, Fyns Kulindkøbsforeing, Sydjydsk Andels Olie, Aabenraa Tanklager, Aalborg Kul- og Olieimport, Kommunernes Kulkontor og OK Olie A/S.
Først i 1998 ble OK a.m.b.a. selskapets offisielle navn. Inntil da het virksomheten Olieselskabet Danmark. OK kommer av Olie Konsumenterne, som var en svensk virksomhet. Denne virksomheten var aksjonær i det daværende OK Olie A/S. Selv om det i dag ikke er noen tilknytning mellom det svenske OK og det danske, hang navnet ved. Derfor valgte man i 1998 å gjøre det til OKs offisielle navn.


== OK Benzin ==
OK er Danmarks mest solgte bensinmerke. De fleste OK-stasjoner finnes ved samvirke- og Coop Danmark-butikker. OK forsyner dessuten boligeiere, landbruk og næringssliv med olje, naturgass, varmepumper, solceller og elektrisitet.
I 2004 ble DK-Benzin A/S som følge av priskrig på bensin 100 prosent OK-eiet. Selskapet ble grunnlagt i 1982, og utover salg av drivstoff utgjør salg av dagligvarer en stigende del av omsetningen på DKs ca. 150 stasjoner. Mange av DKs bensinstasjoner fungerer som kiosk, bakeri, kjøpmann og supermarked i de områdene hvor stasjonene med tilhørende butikk er plassert.


== Kilder ==
www.jak.dk Artikkelen Demokrati i en medlemsejet erhvervsvirksomhed fra J.A.K. bladet nr. 4, 2004. Utgis av Landsforeningen J.A.K.


== Eksterne lenker ==
OKs officielle hjemmeside
SriLankan Airlines

SriLankan Airlines er et nasjonalt flyselskap fra Sri Lanka. Hovedkontoret ligger i Katunayake og hovedbasene er Bandaranaike internasjonale lufthavn og Mattala Rajapaksa internasjonale lufthavn. Selskapet ble dannet i 1979 med navnet AirLanka. SriLankan Airlines flyr til 32 destinasjoner i 19 land (mai 2015).


== Historie ==

SriLankan Airlines ble grunnlagt som AirLanka i 1979 og overtok da Air Ceylon, etablert i 1947, opphørte. Flygingene startet den 1. september 1979. Navnet SriLankan Airlines ble tatt i bruk i 1999.


== Flyflåte ==
Flyflåten består av Airbus A320, Airbus A321, Airbus A330 og Airbus A340 (mai 2015).


== Referanser ==


== Eksterne lenker ==
Offisielt nettsted 
(en) SriLankan Airlines – kategori av bilder, video eller lyd på Commons 
(en) SriLankan Airlines – galleri av bilder, video eller lyd på Commons
Royal Brunei Airlines

Royal Brunei Airlines er et nasjonalt flyselskap fra Brunei. Hovedkontoret ligger i Bandar Seri Begawan og hovedbasen er Brunei internasjonale lufthavn. Royal Brunei Airlines flyr utenriksruter til 16 destinasjoner i 13 land (mai 2015).


== Historie ==
Royal Brunei Airlines er et statseid selskap. Det blei grunnlagt i november 1974. Flygingene starta 14. mai 1975, da med to Boeing 737–200-maskiner i rute til Singapore.I tillegg til Singapore blei det starta ruter til Kota Kinabalu og Kuching i Malaysia og til Hongkong. I 1976 fulgte rute til Manila og i 1977 til Bangkok. Etter kjøp av en tredje Boeing 737-maskin blei rutenettet utvida til Kuala Lumpur i 1981, Darwin i Australia i 1983 og Jakarta i Indonesia i 1984. Taipei og Dubai blei lagt til etter at selskapet skaffa seg Boeing 757. I 1990 fikk Royal Brunei Airlines sine første Boeing 767-fly og ruter til London begynte. Året etter starta selskapet ruter til Perth i Australia og Jidda i Saudi-Arabia. Ruta til Brisbane i Australia blei flydd første gang i 1994, mens den til Surabaya i Indonesia blei åpna i 1997. Selskapet skaffa seg Airbus A319 og Airbus A320 i 2003 og  2004.  Auckland i New Zealand fikk rute i 2003 og i 2006 begynte Royal Brunei Airlines å fly til Ho Chi Minh-byen i Vietnam. I 2010 gjenopptok selskapet flyginger til Shanghai i Kina og i 2011 starta ruta til Melbourne i  Australia.


== Flyflåte ==
Flyflåten består av Boeing 787, Airbus A319 og Airbus A320 (mai 2015).


== Referanser ==


== Eksterne lenker ==
Offisielt nettsted 
(en) Royal Brunei Airlines – kategori av bilder, video eller lyd på Commons 
(en) Royal Brunei Airlines – galleri av bilder, video eller lyd på Commons
Jetnamsvatnet

Jetnamsvatnet (sørsamisk: Jitnemenjaevrie) er en innsjø i Røyrvik kommune i Trøndelag.


== Referanser ==
OCA-DLR Asteroid Survey

OCA-DLR Asteroid Survey (ODAS) er et tidligere europeisk astronomisk prosjekt for søken etter asteroider og kometer.. Prosjektet startet i oktober 1996 og varet frem til april 1999.. Det var et felles prosjekt mellom Observatoire de la Côte d'Azur i Frankrike og Deutsches Zentrum für Luft- und Raumfahrt i Tyskland. De samarbeidet om en global streben etter å finne jordnære objekter. Dette arbeidet startet innenfor arbeidsgruppen for nærjordobjekter, som var en del av Den internasjonale astronomiske union.


== Referanser ==
Gaumont

Gaumont er et fransk filmselskap grunnlagt i 1895; det er verdens eldste filmselskap. Gaumont er både produksjons- og distribusjonsselskap.


== Historikk ==
Selskapet ble grunnlagt i 1895 av Leon Gaumont under navnet L. Gaumont et compagnie, og produserte og solgte foto-, film- og projeksjonsutstyr. Et par år senere, i 1897, byttet selskapet navn til Gaumont og begynte å produsere film. De viktigste personer i selskapet i denne perioden var stumfilmspionerene Léonce Perret, Louis Feuillade og Alice Guy-Blaché.
På Verdensutstillingen i Paris 1900 presenterte Gaumont en prosjektor som var koblet til en fonograf; dette var et tidlig forsøk på lydfilm. Den kjente logoen – med en prestekrage (fransk: marguerite) – ble skapt i 1903. I 1906 ble Gaumont omdannet til et aksjeselskap og samlet sin produksjon i studioene som fikk navnet Elgé (L.G., Leon Gaumonts initialer) i Buttes-Chaumont i nordøstre Paris. I 1911 åpnet selskapet sin første kino, Gaumont Palace, i Paris' 18. arrondissement.
Under og etter første verdenskrig stagnerte Gaumonts virksomhet på grunn av konkurransen fra den amerikanske filmindustrien, som hadde stjerner som D.W. Griffith, Cecil B. DeMille, Mack Sennett og Charlie Chaplin.
På midten av 1920-tallet inngikk Gaumont en distribusjonsavtale med Metro-Goldwyn-Mayer, og kinoene ble overtatt av det nye selskapet Gaumont Metro Goldwyn. Da  lydfilmen kom på 1930-tallet, ble produksjonsselskapet omdannet til Gaumont Franco-Film Aubert (GFFA), som hovedsakelig produserte filmkomedier. I 1938 ble GFFA kjøpt opp av den franske mediagruppen Havas og fikk navnet Société nouvelle des établissements Gaumont. Navnet Gaumont i sin enkle form kom tilbake i 1975.


== Bildegalleri ==

		
		


== Litteratur ==
Marie-Sophie CORCY, Jacques MALTHÊTE, Laurent MANNONI, Jean-Jacques MEUSY. Les Premières Années de la société L. Gaumont et Cie, Afrhc, Bibliothèque du Film, Gaumont, Paris, 1999.
François GARÇON, Gaumont. Un siècle de cinéma, Gallimard, Paris, 1992.
Philippe d'HUGUES et Dominique MULLER, Gaumont, 90 ans de cinéma, Editions Ramsay, Cinémathèque Française, Paris, 1986.
Nicolas SEYDOUX, Cent ans de réflexions, Cent ans de cinéma, s. 6-15, Gaumont, Neuilly-sur-Seine, 1995.


== Referanser ==


== Eksterne lenker ==
Offisielt nettsted 
Offisielt nettsted 
(en) Gaumont – kategori av bilder, video eller lyd på Commons
Johan Bull

Johan Grønlund Bull (født 22. november 1893 i Kristiania, død 12. september 1945 i Stowe, Vermont) var en norsk tegner og journalist som ble kjent for sine satiriske krigstegninger under den andre verdenskrig da han var i eksil i London.
Etter examen artium i 1911 studerte han litt medisin, men ble selvlært tegner. I 1916 var han med på å starte Tegneforbundet.  Han fikk antatt tegninger i norsk presse frem til 1923, da han emigrerte til USA der han tegnet fast for The New Yorker (grunnlagt 1925). Utover bokillustrasjoner fikk han tegningene inn i Life, Collier's Woman's Home Companion, Judge og McCall. Fra 1940 holdt han til i London, men flyttet tilbake til USA der han døde.  Bull deltok i Sommer-OL 1932 for USA.


== Familie ==
Han var sønn av Ole Bornemann Bull (lege) (1842–1916) og hans andre kone, Kaja Constance Steenberg (1855–1939). Johan var halvbror av Fredrik Rosing Bull (1882–1925) som oppfant en hullkortmaskin, mens broren Jens Steenberg Bull (1886–1956) var diplomat. 
Johan giftet seg i 1919 med Sonja Geelmuyden (1898–1991); hun var søster av forfatterne Eugenie Winther (1900-1975) og Wenche Norberg-Schulz (1902-2000).
Sønnen Henrik Helkand Bull (1929–2013) ble en anerkjent arkitekt i USA.
Se Bull (slekt) for mer om farsslekta.


== Litteratur ==
Dorthea Hysing, Johan Bull i Store norske leksikon


== Utgivelser ==
Hans Olav og Tor Myklebost, red. (1941). He who Laughs... Lasts: Anecdotes from Norway's Home Front. Washington D.C.  [Ill. av Johan Bull og andre]
Bull, Johan (1947). Krig på pennen. Oslo: Johan Grundt Tanum. 


== Referanser ==
Haleakala

Haleakalā er en massiv skjoldvulkan som danner mer enn 75% av øyen Maui, som er én av Hawaiiøyene i Stillehavet. De vestlige 25% av øya er dannet av en annen vulkan, Mauna Kahalawai, også kjent som West Maui Mountains.
Den høyeste fjelltoppen på Haleakalā er Puʻu ʻulaʻula (røde klippe) 3 055 meter over havet og den tredje høyeste av toppene i Hawaii. Fra toppen ser man ned i en massiv fordypning som er 11,25 km bred og nesten 800 meter dyp. De omgivende veggene er stupbratte og innvendig kan den ligne på kjeglevulkan.


== Se også ==
Haleakala nasjonalpark
Haleakalafink


== Eksterne lenker ==
(en) Haleakalā – kategori av bilder, video eller lyd på Commons
Marie Stopes

Marie Stopes (født 15. oktober 1880 i Edinburgh, død 2. oktober 1958 i Dorking i Sussex) var en britisk botaniker og forfatter, forkjemper for fødselskontroll, kvinnelig stemmerett, eugenikk og rasehygiene. 
Sammen med sin andre ektemann Humphrey Verdon Roe (1878–1949) grunnla hun en klinikk for fødselskontroll i London i 1921. I 1918 hadde hun gitt ut boken Married Love. Boken argumenterte for at ekteskapet skulle være et likeverdig forhold mellom partene. Boken var forbudt importert til USA fram til 1931. 
I TV serien Downton Abbey blir boken to ganger referert til i forbindelse med fødselskontroll.  


== Bakgrunn ==
Marie Stopes var datter av arkitekten Henry Stopes og Charlotte Carmichael. Moren var en av de første kvinnene i Skottland som fikk ta universitetsutdannelse, og arbeidet som litteraturkritiker også etter at datteren var født.Marie Stopes var gift to ganger. Hennes første ektemann ble i samtidige avisartikler omtalt som «dr. Gates». Hun opplyste selv at i det første ekteskapet var hun svært ulykkelig, ikke minst fordi hun var totalt uten kunnskaper om seksualitet. Hun tok etter hvert ut skilsmisse, og giftet seg senere med H. V. Roe. Ekteparet Stopes/Roe fikk en sønn som døde under tragiske omstendigheter da han var ganske liten. Rundt 1924 fødte Stopes parets andre sønn.


== Forfatter ==
Før hun begynte å utgi bøker om seksualitet og familieplanlegging skrev Stopes om en rekke andre emner. Hun forfattet tre bøker om botanikk, og minst 40 vitenskapelige avhandlinger. Hun ga også ut en vittighetsavis, og en bok med tittelen Dagbok fra Japan. Hun gjendiktet også to japanske teaterstykker, og skrev selv noen teaterstykker. Et av hennes egne stykker ble oppført på et teater i London.I 1918 ga hun ut sin første bok om kvinners seksualitet og barnebegrensning. Innen 1925 hadde hun publisert ti bøker om samme emne.


== Referanser ==
Skank

Skank (fra norrønt skankr; beslektet med skinke) er delen mellom kneet og hasen på baklemmene hos dyr.Skank fra lam blir ofte braisert hel, mens skank fra kalv gjerne blir oppskåret.
Noen retter med skank inkluderer:

Bulalo, en filippinsk gryte med okseskank
Ossobuco alla milanese, en italiensk kalveskankrett
Persisk biryani, med ulike skanker
Nihari, en krydret nasjonalrett i Pakistan
Cazuela med skank, populær i 1800-tallets Chile under nitratutvinningen.


== Referanser ==
Martin J. Nystrom

Martin J. Nystrom også kjent som Marty Nystrom (født 1956) er en amerikansk sangforfatter. Han er representert originaltekst og melodi på med en salme i Norsk salmebok 2013.
Han har utdannelse innen musikkpedagogikk fra Oral Roberts University og jobbet som musikalsk leder for Christ for the Nations i New York før han begynte å skrive sanger for Integrity Music, et selskap han ar skrevet over 70 sanger for. Han har også vært lovsangsleder på fem lovsangsplater utgitt av selskapet.


== Referanser ==


== Eksterne lenker ==
Profil hos hymnary.org
Federico José Natalio Pagura

Federico José Natalio Pagura (født 9. februar 1923 i Arroyo Seco i Santa Fe, død 6. juni 2016) var en argentinsk metodistbiskop emeritus. Han skrev en salme som er med i Norsk salmebok 2013 og hadde flere verv i internasjonale kirkelige sammenhenger.
Pagura studerte ved Facultad de Teología Evangélica i Buenos Aires hvor han senere foreleste. Han ble i 1969 valgt til biskop i United Methodist Church, men fortsatte etter utnevelsen å undervise ved det teologiske fakultetet.Han delte presidentvervet i den økumeniske menneskerettighetsorganisasjonen i Argentina, og var president for det latinamerikanske kirkerådet og det metodistiske bisperådet for Latin-Amerika og Karibia. Han var også medlem av Kirkenes verdensråds «Commission on World Mission and Evangelism» og i et fredsinstitutt i Uppsala. Han har fått æresdoktorater fra University of Toronto og de Pauw University i Indiana.


== Referanser ==
Kristin Reitan

Kristin Reitan (født 13. mars 1964) er en norsk sanger og salmedikter fra Spikkestad. Hun er utdannet ved Hamar lærerhøgskole, og arbeider som administrasjonssjef i Kirkelig kulturverksted.Hun har gitt ut to soloplater. 
Reitan var med  Oslo Gospel Choir fra starten i 1988 og over ti år deretter.Hun er søster av Ole Edvard Wold-Reitan.


== Utgivelser ==
Salmer (1995)
Julesalmer (2000)


== Referanser ==
Mjødurtslekta

Mjødurtslekta (Filipendula) er ei slekt i rosefamilien.
De er flerårige urter med opprett stilk. Bladene er spredte og finnete. Blomstene er tvekjønnede og sitter i kvaster. Det er fem eller seks kronblad. Frukten er en liten nøtt. Slekta er utbredt i de tempererte strøkene på den nordlige halvkule. I Norge og Europa finnes det to arter, mjødurt (F. ulmaria) og knollmjødurt (F. vulgaris). Noen andre arter plantes i hager, Filipendula camschatica, Filipendula rubra og purpurmjødurt (F. × purpurea).


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 176–177. ISBN 82-512-0355-4. 
«Älggräs». Den virtuella floran. Besøkt 16. mai 2015. 
«Filipendula». Flora of China. Besøkt 16. mai 2015. 
«Filipendula». The Plant List. Besøkt 16. mai 2015. 
Det Norske hageselskap (1998). Hageselskapets sortsliste (9 utg.). Oslo: Grøndahl Dreyer. s. 162–163. ISBN 82-504-2454-9. 


== Eksterne lenker ==
(en) Mjødurtslekta i Encyclopedia of Life 
(en) Mjødurtslekta i Global Biodiversity Information Facility 
(no) Mjødurtslekta hos Artsdatabanken 
(sv) Mjødurtslekta hos Dyntaxa 
(en) Mjødurtslekta hos ITIS 
(en) Mjødurtslekta hos NCBI 
(en) Mjødurtslekta hos The International Plant Names Index 
(en) Mjødurtslekta hos Tropicos 
(en) Kategori:Filipendula – bilder, video eller lyd på Wikimedia Commons 
Filipendula – detaljert informasjon på Wikispecies
Douglas 8A

Douglas 8A var en serie angreps- og lette bombefly utviklet av Jack Northrop, men produsert av Douglas Aircraft Company på 1930-tallet.


== Bakgrunn ==


== Varianter ==
8A-1 var en versjon bestilt av Sverige. Douglas bygde en prototype, og leverte deler til et andre fly som skulle tjene som mal for svensk lisensproduksjon. Motoralternativet på prototypen var en Bristol Pegasus XII på 870 hk., mens svenskene monterte den lisensbygde Bristol Mercury-motoren på sine fly. I Flygvapnet fikk typen betegnelsen B 5A.8A-2: 30 fly til Argentina
8A-3P: Peru
8A-3N: 18 fly til Nederland
8A-4: Irak

8A-5 var den siste varianten av flyet. Med en 1200-hesters Wright Cyclone-motor ble den også den kraftigste. 36 fly ble bestilt av den norske regjeringen. Flyene nådde ikke Norge før den tyske invasjonen i 1940, men ble omdirigert til Little Norway i Toronto. Der ble de brukt i den viderekomne flygertreningen etter at flyelevene hadde fått flygervingen. Men da de norske flygerne skulle tilsluttes skvadroner i Storbritannia, ble det besluttet at de skulle få denne treningen på britisk materiell. Flyene ble dermed overtallige, og de gjenværende 31 ble tilbakelevert til USA, som solgte dem til Peru under betegnelsen A-33DE.


== Referanser ==


== Kilder ==
McDonnell Douglas Aircraft since 1920: Volume I (René J Francillon, Putnam Aeronautical Books 1979, 1988)


== Eksterne lenker ==
Pilot's Handbook for Douglas 8A-5
Albrandswaard

Albrandswaard er  en kommune i Nederland i provinsen Zuid-Holland.


== Referanser ==


== Eksterne lenker ==
(nl) Offisielt nettsted 
(nl) Offisielt nettsted 
(en) Albrandswaard – kategori av bilder, video eller lyd på Commons
Wandle

Wandle er en elv i sørvestre England. Elvens navn (og Wandsworth) antas å ha kommet fra angelsaksiske «Wendlesworth», som betyr «Wendles bosetting».  Elven renner gjennom sørvestre London og er om lag 9 miles (14 km) lang. Den passerer gjennom Croydon, Sutton,  Merton og Wandsworth og tømmer seg i Themsen ved Tideway i Wandsworth. 


== Litteratur ==
Steel, Bob; Coleman, Derek (2012): River Wandle Companion and Wandle Trail Guide. Culverhouse Books, uinnb. og innb.: ISBN 978-0-9572582-0-4 and ISBN 978-0-9572582-1-1.
Cluett, Doug; Phillips, John (1997): The Wandle Guide, The Wandle Group, Sutton Leisure Services, ISBN 0 907335 330


== Eksterne lenker ==
(en) River Wandle – kategori av bilder, video eller lyd på Commons 
The Wandle Trust
River Wandle Images
River Wandle hos UK Rivers Guidebook
The Wandle Piscators fishing club
Reyðarfjörður

Reyðarfjörður er et tettsted beliggende på Øst-Island i regionen Austurland og i kommunen Fjarðabyggð. Byen ligger innerst i fjorden den er oppkalt etter, og het tidligere Búðareyri. Sjøflyskvadronen 330 (Norwegian) Squadron hadde sin  C-flight stasjonert her under andre verdenskrig med Northrop N-3PB.


== Referanser ==


== Eksterne lenker ==
Offisielt nettsted 
(en) Reyðarfjörður – kategori av bilder, video eller lyd på Commons
Straumsnes (Narvik)

Straumsnes,  er ei bygd i Narvik kommune i Nordland. Bygda ligger ved Rombaksfjorden, cirka en mil øst/nordøst for Narvik sentrum, og omfatter Fagerjord, Sletta, Ytre Straumsnes, Øvre Straumsnes, Indre Straumsnes og Klubnes med et samlet innbyggertall på 269. Straumsnes stasjon er stoppested på Ofotbanen.
Bygdas navn har sitt opphav fra Straumen, som er den trange delen av Rombaksfjorden mellom Sørnesodden og Langstrandodden, hvor Rombaksbrua krysser. Straumen hadde tidligere navnet Strømmen, og bygdas navn ble stavet Strømsnes. I forbindelse med rettskrivningsreformen på begynnelsen av 1900-tallet ble skrivemåten Straumsnes etablert, og denne stavemåten har vært benyttet, uten unntak, siden 1920-tallet som for eksempel i Straumsnes stasjon, Straumsnes skole, Straumsnesveien og poståpneriet som benyttet stempelet «Straumsnes i Ofoten»..  Bygdas offisielle navn, godkjent av kommunen, var derimot Strømsnes fra 1972 til 2017. 1. november 2017 ble stavemåten Straumsnes godkjent av kommunen.


== Referanser ==
Frobisher Bay

Frobisher Bay er et relativt stort sund i Labrador-sjøen i Qikiqtaaluk-regionen i Nunavut i Canada. Det ligger i det sydøstlige hjørnet av Baffin Island. Det er om lag 230 km langt og bredden varierer mellom 40 km og om lag 20 km i buktens indre ende.Nunavuts hovedstad Iqaluit (kjent som Frobisher Bay inntil 1987), ligger innerst i bukta. 
Innen Frobisher Bay er det et antall bukter, viker og sund. Blant disse er:

Wayne Bay
Ward Inlet
Newell Sound
Leach Bay
Kneeland Bay
Hamlen Bay
Newton Fiord
Royer Cove
Waddell BayHele Frobisher Bays kystlinje kjennetegnes av utallige smale viker hvor det renner ut mange små bekker. Det finnes høye klipper på begge sider som kan være opp til 330 m på den nordøstlige side, og dobbelt så høye i sydvest som et resultat av jordens dreining, tidlig i tertiær-tiden.I Frobisher Bay er det en rekke øyer. Disse omfatter Hill Island, Faris Island nær Iqaluit, Pugh, Pike, Fletcher og Bruce Island ved munningen av Wayne Bay. Videre Augustus Island og Chase, McLean, Gabriel og Nouyarn.


== Historie ==

Frobisher Bay har fått navn etter den engelske sjøfareren Sir Martin Frobisher som, mens han lette etter Nordvestpassasjen i 1576, ble den første europeeren som så stedet. Inntil Halls reise i 1861 trodde europeerne at bukten var et strede som skilte Baffin Island fra en annen øy.


== Referanser ==
Lundebydrakt

Lundebydrakt eller lundebybunad er en folkedrakt komponert av kunstmaleren Alf Lundeby fra gården Lundeby på Braskereidfoss i Våler i Solør. Han laget den første drakta i 1932, som gave til en venninne på Lillehammer.Drakten finnes bare for kvinner, og er utformet uten et drakthistorisk forelegg. Drakta blir i noen grad regnet som «Solørbunad», men lages og brukes også i Oppland.Bunaden har stakk, liv, veske og lue i hvitt, sort eller blått klede med rokokkoinspirert broderi med stiliserte blomstermotiv. Nede på stakken er det også et gittermotiv som slynger seg rundt som en bord. Det er ikke utarbeidet egen skjorte, men det brukes bomullskjorte med nupereller på krage og mansjetter eller linskjorte med hvitsømsbroderi. Cape lages i hvitt, blått eller sort klede. Det brukes oksidert sølv til bunaden. Strømpene skal være sorte eller blå.


== Referanser ==
Andelsselskap med begrenset ansvar

Et andelsselskap med begrenset ansvar (a.m.b.a.) er et andelsselskap hvor eiernes ansvar er begrenset til den av dem innskutte andelskapital. Selve betegnelsen «…med begrenset ansvar» er ikke presis, idet selve andelsselskapet har ubegrenset ansvar (og heftelse). Det menes reelt at eiernes heftelse er begrenset.
For at andelsselskapet skal ha rettsevne, må det registreres hos Erhvervsstyrelsen. Er det ikke det, vil eierne hefte personlig og solidarisk.


== Se også ==
Samvirke
Selskapsform
Valåe kraftverk

Valåe kraftverk er et vannkraftverk ved Lesjaskogsvatnet i Lesja kommune i Innlandet.
Det er et elvekraftverk som utnytter et fall på 248 meter i Valåi, som er tilløp til Lesjaskogsvatnet.
Installert effekt er 1,9 MW fra en peltonturbin. Årsproduksjon er bergnet til 5 GWh.
Kraftverket sto ferdig høsten 2014. Det er ikke i drift på vinteren, da er elven frosset.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Småkraft
Somerville College

Somerville College er et college ved University of Oxford. Det ble grunnlagt i 1879 under navnet Somerville Hall, etter matematikeren Mary Somerville. Det tok inn kvinnelige studenter, uten hensyn til religiøs tilhørighet. Dette var til forskjell fra Lady Margaret Hall. Colleget har hatt sitt nåværende navn siden 1894. Det er siden 1992 åpent for både menn og kvinner.


== Eksterne lenker ==
Offisielt nettsted 
(en) Somerville College, Oxford – kategori av bilder, video eller lyd på Commons
Frank Geyer

Frank Geyer (født 28. juli 1853, død 4. oktober 1918) var en amerikansk detektiv fra Philadelphia i Pennsylvania. Han jobbet i det kjente Pinkerton National Detective Agency, og er blant annet kjent for å ha avslørt seriemorderen H.H. Holmes. Han skrev om denne etterforskningen av saken i boka The Holmes-Pietzel Case, som ble utgitt i 1896.


== Eksterne lenker ==
archive.org - The Holmes-Pitezel Case